stanford-oval/wikipedia huggingface dataset:
Jean-Marie Lehn

| Jean-Marie Lehn |
| --- | --- |
 Lehn Dresdenin teknillisessä yliopistossa vuonna 2008
Henkilötiedot
Syntynyt: 30. syyskuuta 1939 (ikä 85)
Koulutus ja ura
Instituutti:  Strasbourgin yliopisto
Tutkimusalue:  Supramolekulaarinen kemia
Palkinnot:   Nobelin kemianpalkinto
Jean-Marie Lehn (s. 30. syyskuuta 1939 Rosheim) on ranskalainen kemisti. Hän sai Nobelin kemianpalkinnon vuonna 1987 työstään supramolekulaarisen kemian ja supermolekyylien parissa sekä erityisesti kryptandien synteesistä. Lehn jakoi palkinnon Donald J. Cramin ja Charles J. Pedersenin kanssa. Lehn on julkaissut yli 800 vertaisarvioitua kemiaa koskevaa artikkelia.
Lehn opiskeli aluksi musiikkia tullakseen kotikaupunkinsa Rosheimin kanttoriksi. Myöhemmin hän kuitenkin luopui ajatuksesta. Hän jatkoi urkujen soittamista kuitenkin myös koko tieteilijän ammattiuransa aikana. Vuosina 1950-1957 Lehn opiskeli latinaa, kreikkaa, englantia ja ranskankielistä kirjallisuutta. Hän kiinnostui filosofiasta ja luonnontieteistä, erityisesti kemiasta. Lehn suoritti alemman korkeakoulututkinnon filosofiassa vuonna heinäkuussa 1957 ja alemman korkeakoulututkinnon luonnontieteissä saman vuoden syyskuussa.
Valmistuttuaan Lehn työskenteli opettajansa Guy Ourissonin laboratoriossa jatkaen tohtorin opintojaan. Siellä hän oli vastuussa laboratorion ensimmäisestä NMR-spektrometrista. Valmistuttuaan filosofian tohtoriksi työskenteli hän vuoden Robert Burns Woodwardin laboratoriossa Harvardin yliopistossa tehden töitä muun muassa B12-vitamiinin synteesin parissa.
Vuonna 1966 Lehn sai apulaisprofessorin paikan Strasbourgin yliopistosta. Hänen päätutkimuskohteensa oli aineiden rakenne.
Vuonna 1968 Lehn onnistui syntetisoimaan häkinkaltaisia molekyylejä, jotka sulkivat sisäänsä ainoastaan yhdenlaisen molekyylin. Tämä oli tärkeä askel uuden supramolekulaarisen kemian alalla, joka tutkii aineiden sisäisten sidosten sijasta intermolekulaarisia sidoksia. Kryptandeista, kuten Lehn yhdisteitä nimittää tulikin hänen uransa erityinen mielenkiinnon kohde. Vuonna 1980 hänestä tuli opettaja maineikkaaseen Collège de Franceen.
Aiheesta muualla

Nobel-tarinoita 5: Jean-Marie Lehn - biologia on molekyylimaailman kehittynein ilmaus
Jevhen Tymtšenko

Jevhen Tymtšenko vuonna 1930.
Jevhen Kostjantynovytš Tymtšenko (ukr. Євген Костянтинович Тимченко; alias: Bohun, 27. lokakuuta 8. marraskuuta 1866 Pultava – 22. toukokuuta 1948 Kiova, Ukrainan SNT) oli ukrainalainen kielitieteilijä, kääntäjä, akateemikko ja Neuvostoliiton tiedeakatemian jäsen vuodesta 1929.
Tymtšenko kirjoitti muun muassa Ukrainan kielen oppikirjoja. Tymtšenkon ensimmäinen käännös oli ukrainankielinen Kalevala.
Alimmainen Vitsajärvi

| Alimmainen Vitsajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°20′03″N, 26°02′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Vuohilampeen 
Järvinumero:  14.173.1.023
Mittaustietoja
Pinnankorkeus:  108,9 m  
Pituus:  640 m  
Leveys:  310 m  
Rantaviiva:  1,826 km  
Pinta-ala:  5,552 ha  
Saaria:  ei saaria 
 fiAlimmainen Vitsajärvi 
Alimmainen Vitsajärvi Alimmainen Visajärvi on Päijät-Hämeessä Heinolassa Makkaramäen kylän lähellä sijaitseva järvi.
Maantietoa

Järven pinta-ala on 5,6 hehtaaria, se on 650 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Järven vedenpinnan korkeus on 108,9 metriä mpy.
Jevhenija Tymošenko

Jevhenia Tymošenko
| --- | --- |
Syntynyt:  20. helmikuuta 1980  (44 vuotta) 
Isä:  Oleksandr Tymoshenko (käännä suomeksi)  
Äiti:  Julija Tymošenko  
muokkaa - muokkaa wikitekstiä - muokkaa Wikidataa
Jevhenija Oleksandrivna Tymošenko (ukr. Євгенія Олександрівна Тимошенко, s. 20. helmikuuta 1980) on ukrainalainen yrittäjä, hyväntekijä ja aktivisti ja Ukrainan entisen pääministerin Julija Tymošenkon tytär.
Tymošenko oli naimisissa englantilaisen muusikon Sean Carrin kanssa vuodesta 2005 vuoteen 2012. Joulukuussa 2014 hän meni naimisiin Artur Tšetšotkinin kanssa.
Jevhenija Jarošynska

| Jevhenija Jarošynska> Ярошинська Євгенія Іванівна |
| --- | --- |
 Jevhenija Jarošynska
Henkilötiedot
Syntynyt: 1868 Bukovina
Kuollut: 1904 (35–36 vuotta)
Ammatti:  kirjailija, opettaja, kääntäjä
Kirjailija
Tuotannon kieli: saksa, ukraina
Palkinnot
 Venäjän maantieteellisen seuran etnografisen osaston palkinto 
Aiheesta muualla
Löydä lisää kirjailijoitaKirjallisuuden teemasivulta
Jevhenija Jarošynska (1868 – 1904) oli ukrainalainen kirjailija ja kääntäjä.
Jarošynska oli syntyisin Länsi-Ukrainasta Bukovinasta. Häntä ei kotona kannustettu hankkimaan koulutusta ja ammattia. Hän kirjoitti alkuun saksaksi, koska alue oli siihen aikaan Itävalta-Unkarin hallinnassa. Ensimmäiset kertomukset ilmestyivät wieniläisessä lehdessä. Kun seudulla alkoi ilmestyä ukrainalaishenkinen lehti, Jarošynska alkoi lukea ukrainankielisten kirjailijoiden teoksia ja koota ukrainalaista kansanrunoutta. Hän keräsi 450 bukovynalaista kansanlaulua ja sai työstään Venäjän maantieteellisen seuran etnografisen osaston merkittävän palkinnon, johon kuului mitali ja huomattava rahasumma. Noihin aikoihin hän vaihtoi kirjoituskielekseen ukrainan.
Oltuaan jonkin aikaa paikallisessa koulussa opettamassa lapsille käytännön taitoja hän meni opettajaharjoittelijaksi ja sai 1896 opettajantodistuksen. Opettajantyönsä ohella hän kirjoitti artikkeleita alan lehtiin. Hän meni myös mukaan naisliikkeen toimintaan ja kirjoitti artikkeleita ja piti puheita naisen asemasta yhteiskunnassa. Hän toimi naisliikkeessä myös käytännön tasolla opettamalla ukrainalaisia naisia erilaisissa taidoissa, joilla he voisivat hankkia elantoaan. Hän perusti lukukerhoja, joissa hän luki ääneen sanomalehdistä artikkeleita ajankohtaisista aiheista. Hänen arvokas työnsä keskeytyi ennenaikaiseen kuolemaan.
Jevhen Vynohradov

| Jevhen Vynohradov> Євген Валерійович Виноградов.Henkilötiedot |
| --- | --- |
Koko nimi:  Jevhen Valerijovytš Vynohradov
Syntynyt: 30. huhtikuuta 1984 (ikä 40) Vasylkiv, Ukrainan SNT, Neuvostoliitto
Yleisurheilija
Pituus:  194 cm
Paino:  94 kg
Laji:  moukarinheitto
Seura:  ZS Kyivska Oblast
Ennätykset:  80,58 (Kiova 2008)
Uran alku:  2004
 Tietolaatikko päivitetty 8. huhtikuuta 2018 
Jevhen Valerijovytš Vynohradov (ukr. Євген Валерійович Виноградов, s. 30. huhtikuuta 1984 Vasylkiv, Ukrainan SNT) on ukrainalainen moukarinheittäjä. 194 senttimetriä pitkä ja 94 kilogrammaa painava Vynohradov edustaa ZS Kyivska Oblastia.
Vynohradovin ennätys on vuonna 2008 Kiovassa heitetty 80,58. Samana vuonna hän osallistui Pekingin kesäolympialaisiin jääden niissä alkukarsintaan. Rio de Janeiron olympialaisissa 2016 hän oli yhdestoista. MM-kilpailuihin Vynohradov on osallistunut kolmesti, vuosina 2007, 2013, 2017 jääden joka kerta karsintaan. 2014 EM-kilpailuissa hän jäi karsinnassa ilman tulosta. Kesäkuussa 2015 Vynohradov oli kolmas Euroopan joukkuemestaruuskilpailuiden Superliigassa tuloksella 75,91.
Vynohradov oli kilpailukiellossa 8.9.2009–7.9.2011 jäätyään kiinni nandrolonin käytöstä.
Angel Bust

| Angel Bust> Henkilötiedot |
| --- | --- |
Syntynyt: 30. marraskuuta 1970 (ikä 53)
Pornonäyttelijä
Taiteilijanimet:  Angel Askew
Aktiivisena:  1992–1995
Elokuvien määrä:  52
Silmien väri:  Ruskeat
Hiusten väri:  Brunette
Mitat:  150F-58-96 cm
Pituus:  152 cm
Paino:  54 kg
Aiheesta muualla
IMDb
Angel Bust (s. 30. marraskuuta 1970 Kalifornia) on yhdysvaltalainen entinen pornonäyttelijä.
Ura

Bust aloitti uransa stripparina ja myöhemmin teki ensiesiintymisensä pornoelokuvissa vuonna 1992, elokuvassa Boobarella. Sittemmin hän esiintyi noin 50 elokuvassa ja lopetti näyttelemisen vuoden 1995 lopulla keskittyäkseen täysipäiväisesti strippaamiseen.
Aiheesta muualla

Angel Bust Internet Movie Databasessa. (englanniksi)
Jevhenija Mirošnytšenko

| Jevhenija Mirošnytšenko> Henkilötiedot |
| --- | --- |
Syntynyt: 12. kesäkuuta 1931 Radjanske (nyk. Hrafske), Vovtšanskin piiri, Harkovan alue
Kuollut: 27. huhtikuuta 2009 (77 vuotta) Kiova, Ukraina
Ammatti:  oopperalaulaja
Muusikko
Tyylilajit:  ooppera 
  [ Muokkaa Wikidatassa ] [ ohje ]  
Jevhenija Mirošnytšenko, ukr. Євгенія Мірошниченко, (12. kesäkuuta 1931 Radjanske (nyk. Hrafske), Vovtšanskin piiri, Harkovan alue – 27. huhtikuuta 2009 Kiova, Ukraina) oli ukrainalainen oopperalaulaja, äänialaltaan lyyrinen koloratuurisopraano.
Mirošnytšenko valmistui 1957 Kiovan konservatoriosta, jossa hänen opettajanaan oli Marija Donets-Tesseir. Hän esiintyi 1957–1997 solistina Kiovan ooppera- ja balettiteatterissa. Hänen merkittäviä roolejaan olivat Violetta Giuseppe Verdin La Traviatassa, Rosina Gioachino Rossinin Sevillan parturissa, Venus Mykola Lysenkon operetissa Aeneis, Marta Nikolai Rimski-Korsakovin Tsaarin morsiamessa, Jolan Heorhi Maiborodan Mylanassa ja nimirooli Gaetano Donizettin Lucia di Lammermoorissa. Hän opiskeli Milanon La Scala -oopperassa. Hän piti solistikonsertteja Euroopassa, Kanadassa ja Japanissa. Hän levytti ooppera-aarioita ja perinteisiä klassisia sävellyksiä ja kansanlauluja ja lauloi elokuvissa.
Mirošnytšenko palkittiin Ranskan Toulousessa 1958 pidetyissä kansainvälisissä laulukilpailuissa, ja hän sai Ševtšenkon palkinnon 1972.
John Bentley

John Bentley voi tarkoittaa seuraavia henkilöitä:
John Bentley, brittiläinen näyttelijä
John Bentley, brittiläinen jalkapallomanageri
John Irving Bentley, yhdysvaltalainen lääkäri, jonka kuolemaa epäillään spontaaniksi itsesyttymiseksi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Bentley”, voi hakea sivunnimihaulla, laajalla sivunnimihaulla tai tekstihaulla.
Jetmore Subdivision

Jetmore Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus. Rataosa on Gread Bendin ja Kinsleyn väliseltä rataosalta haarautuva sivurata, jonka on alun perin rakentanut Atchison, Topeka and Santa Fe Railway. Nykyisin rataosalla liikennöidään vain jakelu- ja keräilyjunia. Liikenne välillä Hanston–Jetmore on lakkautettu.
Atchison, Topeka and Santa Fe käytti rataosasta nimeä Larned District. Vielä vuonna 1979 rataosalla oli neljä miehitettyä liikennepaikkaa: risteysasema Larnedin ja pääteasema Jetmoren lisäksi väliliikennepaikoista miehitettyjä olivat Rozel, Burdett ja Hanston. Liikennepaikkojen miehitys lopetettiin vuonna 1980.
Aiheesta muualla

Kansas & Oklahoma Railroad: Ratakartta (Arkistoitu – Internet Archive)
Juha Jaaksi

Juha Jaaksi on suomalainen potkunyrkkeilijä, joka on otellut ammattilaisena Meksikossa. Ammattilaisuransa jälkeen Jaaksi on toiminut aktiivisesti erilaisissa järjestöissä. Nykyään Jaaksi vaikuttaa tekoälyasiantuntijana.
Juha Jaaksi toimii myös DJ:nä, jonka tyylilajeihin kuuluvat kotimainen iskelmä ja eteläaasialainen trap-musiikki. Hän on myös kilpaillut Beer pong -lajissa.[lähde? ]
Juha Jaaksi on myös todella tunnettu sekä orientoitunut Lacrosse -pelaaja.[lähde? ]
Amy Mbacke Thiam

| Mitalit | Mitalit | Mitalit |  |
| --- | --- | --- | --- |
|  Amy Mbacke Thiam |  Amy Mbacke Thiam |  Amy Mbacke Thiam |  |
Maa:   Senegal
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | 400 m |  |
|  Pronssia | Pariisi 2003 | 400 m |  |
Amy Mbacke Thiam (s. 10. marraskuuta 1976) on senegalilainen juoksija ja maailmanmestari, päämatkanaan 400 metriä.
Amy Mbacke Thiam oli mukana aikuisten arvokisoissa jo 1999 Sevillan MM-kisoissa, joissa hän karsiutui välierissä. Samoin kävi myös 2000 Sydneyn olympialaisissa.
Kuitenkin seuraavana vuonna, 2001 Edmontonin MM-kisoissa Thiam voitti kultamitalin maansa uudella ennätysajalla ja silloisella maailman kauden kärkiajalla 49,86. Kaksi vuotta myöhemmin Pariisin MM-kisoissa hän saavutti pronssia voiton mennessä Meksikon Ana Guevaralle.
Ateenan olympialaisissa 2004 Thiamin kisataival kuitenkin katkesi jo alkueriin. 2005 Helsingin MM-kisoissa hän pääsi loppukilpailuun, mutta jäi kahdeksanneksi. Osakan MM-kisoissa 2007 hän karsiutui jo alkuerissä ajalla 54,31.
Syyskuussa 2007 Senegalin yleisurheiluliitto langetti Thiamille vuoden kilpailukiellon sopimattomista kommenteista Osakan MM-kisoissa. Kilpailukielto esti hänen osallistumisensa Pekingin olympialaisiin 2008. Berliinin MM-kisoissa 2009 hän karsiutui välierissä ajalla 51,70.
Maailmanmestaruudesta huolimatta Thiam ei ole olympialaisissa kertaakaan saanut mitalin eikä myöskään koskaan selvinnyt finaaliin, hänen parhaakseen jäi 12 sija Sydneyssä vuonna 2000.
Henkilökohtaiset ennätykset

200 m: 23,10 (-0,7), Doha, 13. toukokuuta 2005
300 m: 36,37, Sydney, 14. syyskuuta 2000
400 m: 49,86, Edmonton, 7. elokuuta 2001
Aiheesta muualla

Amy Mbacke Thiam Kansainvälinen yleisurheiluliitto. (englanniksi)
Naisten 400 metrin juoksun maailmanmestarit
1983: Jarmila Kratochvílová |
1987: Olga Bryzgina |
1991: Marie-José Pérec |
1993: Jearl Miles-Clark |
1995: Marie-José Pérec |
1997: Cathy Freeman |
1999: Cathy Freeman |
2001: Amy Mbacke Thiam |
2003: Ana Guevara |
2005: Tonique Williams-Darling |
2007: Christine Ohuruogu |
2009: Sanya Richards |
2011: Amantle Montsho |
2013: Christine Ohuruogu |
2015: Allyson Felix |
2017: Phyllis Francis |
2019: Salwa Eid Naser |
2022: Shaunae Miller-Uibo |
2023: Marileidy Paulino
John Bennett

| Mitalit | Mitalit | Mitalit |  |
| --- | --- | --- | --- |
|  John Bennett vuonna 1956. |  John Bennett vuonna 1956. |  John Bennett vuonna 1956. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Melbourne 1956 | pituus |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | México 1955 | 4×100 m |  |
|  Hopeaa | México 1955 | pituus |  |
John Dale Bennett (s. 14. marraskuuta 1930 Grand Forks, Pohjois-Dakota) on yhdysvaltalainen yleisurheilija. Hän saavutti olympiahopeaa pituushypyssä vuonna 1956. Hän oli ensimmäinen valkoihoinen kahdeksan metrin ylittäjä pituushypyssä.
Bennett saavutti Pan-Amerikan kisoissa 1955 hopeaa pituushypyssä ennätyksellään 801 cm, millä hän hävisi maanmiehelleen Rosslyn Rangelle kaksi senttimetriä, ja voitti kultaa 4 × 100 metrin viestijuoksussa. Rangen ja Bennettin Méxicon ohuessa ilmassa hyppäämät tulokset olivat vuoden 1955 ainoat kahdeksan metrin ylitykset. Melbournen olympialaisissa 1956 Bennett saavutti pituushypyssä hopeaa tuloksella 768 cm, millä hän hävisi maanmiehelleen Gregory Bellille 15 senttimetriä.
Juhana E. Idänpään-Heikkilä

Juhana Eljas Idänpään-Heikkilä (1. heinäkuuta 1937 Pihtipudas – 10. lokakuuta 2015 Helsinki) oli suomalainen lääkäri ja lääketieteen professori. Hän toimi urallaan muun muassa lääkintöhallituksen farmakologian ylilääkärinä sekä Maailman terveysjärjestön WHO:n lääkehallinnon ja lääkeohjelmien johtajana.
Idänpään-Heikkilä kirjoitti ylioppilaaksi 1958, suoritti lääketieteen kandidaatin tutkinnon 1961, lääketieteen lisensiaatin tutkinnon 1966 ja väitteli lääketieteen ja kirurgian tohtoriksi Helsingin yliopistossa 1968. Hän toimi Helsingin yliopiston farmakologian laitoksen assistenttina ja apulaisopettajana 1963–1966 ja saman laitoksen dosenttina 1973–2002. Idänpään-Heikkilä oli Texasin yliopiston vieraileva professori 1968–1969, Oulun yliopiston farmakologian virkaa tekevä apulaisprofessori 1970–1971 ja lääkintöhallituksen farmakologian ylilääkäri 1971–1990. Vierailevana tutkijana Yhdysvaltojen Food and Drug Demonstrativenesses (FDA) hän toimi vuosina 1982–1983 ja vanhempana neuvonantajana lääkekysymyksissä hän toimi YK:n Wienin päämajassa vuosina 1988–1989. Hän toimi WHO:n lääkehallinnon varajohtajana Sveitsissä 1990–1995 ja johtajana 1995–1999 sekä oli pääsihteeri Lääketieteellisten tiedejärjestöjen kansainvälisessä neuvostossa (CIOMS) vuodesta 2000.
Idänpään-Heikkilän puoliso vuosina 1963–1975 oli Pirkko Idänpään-Heikkilä (nyk. Pirkko Turpeinen-Saari). Vuodesta 1977 hänen puolisonsa oli lääketieteen tohtori Ulla Marja Idänpään-Heikkilä, ent. Lehmola, o.s. Möttölä (1940–2016).
Idänpään-Heikkilä kuoli Helsingissä vaikeaan sairauteen 78-vuotiaana syksyllä 2015.
Jean-Marie Leclair

| Jean-Marie Leclair |
| --- | --- |

Henkilötiedot
Syntynyt: 1697
Kuollut: 1764
Muusikko
Tyylilajit:  länsimainen taidemusiikki 
Soittimet:  viulu 
  [ Muokkaa Wikidatassa ] [ ohje ]  
Jean-Marie Leclair l'aîné (1697–1764) oli barokkiviulisti ja säveltäjä. Häntä pidetään ranskalaisen viulukoulun perustajana. Hänen veljensä Jean-Marie Leclair nuorempi (1703–77), Pierre Leclair (1709–84) ja Jean-Benoît Leclair olivat myös muusikkoja.
Elämä

Äänitiedostojen kuunteluohjeet
Leclair syntyi Lyonissa. Oltuaan jonkin aikaa Rouenissa tanssijana hänestä tuli Torinon oopperan ensitanssija ja balettimestari. Hän opiskeli Torinossa viulunsoittoa Arcangelo Corellin oppilaan J. B. Somisin, ns. Piemonten viulukoulun perustajan, johdolla. Vuonna 1728 hän tuli Pariisiin, missä hänen taituruutensa sai osakseen huomiota Concert Spirituel -esityksissä. Vuosina 1734–1736 Leclair oli hovikapellin jäsen. Vuonna 1743 hän asettui lopullisesti Pariisiin, missä hänen suojelijanaan oli hänen oppilaansa Gramontin herttua, jonka yksityisteatterin konserttimestarina hän toimi aina kuolemaansa saakka.
Leclair vaikutti Ranskan soitinmusiikkiin sekä viulistina että säveltäjänä. Hänen tekniikkansa oli verrattavissa ajan etevimpien italialaisten viulistien tekniikkaan. Yhdistämällä italialaiset tyylipiirteet ranskalaiseen perinteeseen Leclair saavutti sävellyksissään persoonallisen yhtenäisyyden. Leclairin 12 viulukonserttoa lajinsa ensimmäisinä Ranskassa ovat vertailukelpoiset tuon ajan italialaisten mestarien teosten kanssa. Hänen ainoa oopperansa Scylla et Glaucus (1746) on soinnitukseltaan ja harmoniikaltaan lähellä Rameauta.
Murha

Vuonna 1758, toisen avioliiton purkautumisen jälkeen, Leclair osti pienen talon vaaralliselta alueelta Pariisista. Sieltä hänet löydettiin kuoliaaksi puukotettuna lokakuussa vuonna 1764. Vaikka murha on jäänyt selvittämättä, on mahdollista, että tekijä oli hänen ex-vaimonsa – motiivina taloudellinen hyöty – joskin vahvin epäily kohdistuu hänen veljenpoikaansa Guillaume-François Vialiin.
Alpakka (uushopea)

Uushopeinen kampa.
Alpakka eli uushopea on metalliseos, joka koostuu kuparista, nikkelistä ja usein myös sinkistä.
Ominaisuudet

Yleisin seossuhde on 62 % kuparia, 18 % nikkeliä ja 20 % sinkkiä. Kuparin määrä on yleensä noin 60 %, ja nikkelipitoisuus vaihtelee välillä 7-30 %; mitä suurempi nikkelin osuus on, sitä pienempi on sinkin osuus. Sitä kutsutaan uushopeaksi, koska se näyttää hopealta niin paljon, ettei alpakkaesineitä voi erottaa hopeaesineistä ulkonäön perusteella. Uushopea on helposti työstettävää ja korroosionkestävää. Sen väri vaihtelee lähes hopeanvalkoisista korkean nikkelipitoisuuden seoksista vaalean messinginvärisiin vähän nikkeliä sisältäviin seoksiin.
Historia

Uushopeaa käytettiin ensiksi Kiinassa, missä sitä saatiin luontaisesti esiintyvää kuparinikkelimalmia sulattamalla. Sitä kutsuttiin "valkoiseksi kupariksi", kantoninkiinaksi paktong, millä nimellä se tuli tunnetuksi eri puolilla Aasiaa ja myöhemmin Euroopassa. 1800-luvulla uushopeaa alettiin valmistaa Saksassa, minkä vuoksi siitä käytetään englanniksi usein nimeä German silver eli "saksalainen hopea". Suomessa usein käytetty nimitys "alpakka" tulee uushopeaa valmistaneen saksalaisen Berndorf-yhtiön tavaramerkistä.
Käyttö

Uushopeaa käytetään usein materiaalina ruokailuvälineissä ja koriste-esineissä. Siitä on valmistettu myös soittimia, kuten huiluja ja vaskipuhaltimia.
Alpakasta valmistetun esineen tunnistaa yleensä leiman perusteella. Alpakkaesineet voivat olla myös pinnaltaan hopeoituja. Koska uushopea sisältää nikkeliä, pinnoittamattomat uushopeaesineet voivat aiheuttaa oireita nikkeliallergiasta kärsiville ihmisille.
ALP-leima uushopeaisessa esineessä.
Johnny Rod

Johnny Rod (s.  9. joulukuuta 1957) on yhdysvaltalainen basisti.
Rod vaikutti Carmine Appicen kanssa King Kobra -nimisessä yhtyeessä vuosina 1983-1986. Vuonna 1986 Rod liittyi heavy metal -yhtye W.A.S.P.:iin ja soitti bassoa albumeilla Inside The Electric Circus ja Headless Children.
Kun Rod erosi W.A.S.P:ista vuonna 1993, hän ryhtyi ensihoitajaksi Pittsburghissä, Pennsylvaniassa.
Jetron matkaan

Jetron matkaan (engl. Ready Jet Go!) on kanadalais-yhdysvaltalainen animaatiotelevisiosarja.
Hahmot

Jetro Voima (engl. Jet Propulsion; Suomenkielinen ääni: Katja Aakkula; Alkuperäinen ääni: Ashleigh Ball)
Selleri Voima (engl. Celery Propulsion; Suomenkielinen ääni: Saara Lehtonen; Alkuperäinen ääni: Meg Roe): Jetron äiti.
Porkkana Voima (engl. Carrot Propulsion; Suomenkielinen ääni: Markus Niemi; Alkuperäinen ääni: Kyle Rideout): Jetron isä.
Sputnik (engl. Sunspot): Voima-perheen lemmikki.
Sanni (engl. Sydney; Suomenkielinen ääni: Susa Saukko; Alkuperäinen ääni: Dalila Bela)
Otto (engl. Sean; Suomenkielinen ääni: Katja Sirkiä; Alkuperäinen ääni: William Ainscough)
Minttu (engl. Mindy; Suomenkielinen ääni: Saara Lehtonen; Alkuperäinen ääni: Jaeda Lily Miller)
Tietonaama (engl. Face 9000; Suomenkielinen ääni: Markus Niemi; Alkuperäinen ääni: Brian Drummond): Voima-perheen tietokone.
Aiheesta muualla

Jetron matkaan Yle Areenassa
http://yle.fi/aihe/artikkeli/2017/02/24/lahde-jetron-matkaan-pikku-kakkosessa
Jetron matkaan (Arkistoitu – Internet Archive) Wind Dancer Filmsissa
Jetron matkaan Cake Entertainmentissa
Jevhenija Bosch

Jevhenija Bohdanivna Bosch (ukr. Євгенія Богданівна Бош, Jevhenija Bohdanivna Boš, ven. Евге́ния Богда́новна Бош, Jevgenija Bogdanovna Boš, alkuaan Jevhenija Hotlibivna Maisch, ukr. Євгенія Готлібівна Майш, Jevhenija Hotlibivna Maiš; 3. syyskuuta (J: 22. elokuuta) 1879 Ajigiolin kylässä lähellä Otšakivia, Hersonin kuvernementti, Venäjän keisarikunta – 5. tammikuuta 1925 Moskova) oli bolševikkeja edustanut poliitikko. Hänestä tuli Ukrainan sosialistisen neuvostotasavallan ensimmäinen kansankomissaarien neuvoston puheenjohtaja. Hän toimi Ukrainan bolševikkihallituksen väliaikaisena johtajana 17. joulukuuta 1917 – 9. maaliskuuta 1918.
Bosch oli syntyperältään juutalainen. Hänen puolisonsa oli tunnettu bolševikkijohtaja Georgi Pjatakov.
Poliittisen uransa Bosch aloitti vuonna 1890 kiinnostuttuaan sosiaalidemokraattisesta puolueesta. Hänestä tuli Venäjän sosiaalidemokraattisen työväenpuolueen Kiovan-komitean johtaja 1911. Vuonna 1912 hänet vangittiin, häneltä otettiin kansalaisoikeudet ja hänet karkotettiin eliniäksi Siperiaan.
Vallankumouksen 1917 jälkeen hänestä tuli Venäjän sosiaalidemokraattisen työväenpuolueen (bolševikkien) aluekomitean sihteeri Ukrainaan. Ukrainan itsenäistymisprosessi alkoi joulukuussa 1917, kun Saksa ja Neuvosto-Venäjä solmivat aselevon Brest-Litovskin rauhanneuvotteluissa. Bolševikit pyrkivät vastustamaan Ukrainan kansallisten sosiaalidemokraattien itsenäisyyspyrkimyksiä ja kilpailevaa Ukrainan kansantasavaltaa sekä muodostamaan entisestä Venäjän keisarikunnasta neuvostovaltaan perustuvan liittovaltion. Boschin johtajakaudella Ukrainassa valtaa piti käytännössä Ukrainan kansantasavallan hallitus, joka teki rauhan saksalaisten kanssa jo ennen Brest-Litovskin rauhansopimusta, minkä vuoksi Saksa tunnusti Ukrainan kansantasavallan. Tämän vuoksi myös Ukrainan neuvostovalta joutui julistautumaan itsenäiseksi kilpaillakseen suosiosta ukrainalaismielisten sosiaalidemokraattien kanssa. Bosch erosi tehtävästään 1918 vastalauseeksi sille, että Brest-Litovskin rauha teki Ukrainasta Saksan alamaisen.
Sittemmin Bosch palveli neuvostohallitusta monissa tehtävissä Ukrainan ulkopuolella. Tuskallisen sairauden murtamana hän teki itsemurhan vuonna 1925.
Aiheesta muualla

Jevhenija Boschin esittely Ukrainan hallituksen sivustolla (ukrainaksi)
Jevhenija Boschin esittely Ukrainan hallituksen sivustolla (englanniksi)